
                                                                  REFERAT
privind aprobarea proiectelor de activitate sportivă şi a contributiilor financiare acordate

de la bugetul local  prin contracte de finantare nerambursabilă incheiate intre

Municipiul Timişoara şi structuri sportive, asociaţii sau fundaţii

fară scop patrimonial, pe anul 2017
           Municipiul Timişoara a susţinut continuu şi a determinat prin finanţările acordate anual,de la bugetul local, promovarea si derularea unui numar tot mai mare de proiecte de activitate sportivă ale structurilor sportive si organizatiilor locale, care s-au încadrat în programele nationale de utilitate publică in domeniul sportului, aprobate de Ministerul Tineretului si Sportului, respectiv programul ,,Promovarea sportului de performanţă ’’şi programul ,, Sportul pentru toţi”. 

Prin H.C.L.M.T nr.436 din 16.10.2015 s-a aprobat Regulamentul privind regimul finanţărilor acordate de la bugetul local al Municipiului Timişoara, pentru proiecte de activitate sportivă, având la bază reglementarile legale în domeniu:- Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, actualizata;- Legea nr. 69/2000, a educaţiei fizice şi sportului, cu modificările şi completările ulterioare;- Hotărârea de Guvern nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;- Ordinul nr. 130/2006, a Agentiei Nationale pentru Sport, privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor judeţene pe ramură de sport şi ale municipiului Bucureşti, modificat prin Ordinul nr. 236/2006;- Ordonanţa nr. 26/2000 cu privire la asociaţii şi fundaţii, cu modificările şi completările ulterioare; - Legea nr.215/2001 privind administraţia publică locală, republicată şi modificată;- Legea nr. 273/2006 privind finanţele publice locale, modificată.
Prin H.C.L.M.T nr.100 /31.03.2017 a fost aprobat bugetul local pe anul 2017, care prevede la cap 67.02.05.01-Sport suma de 9.211,06 mii lei, din care la alin.20.30.30 suma de 2.265 mii lei. 
            In baza Regulamentului privind regimul finanţărilor acordate de la bugetul local al Municipiului Timişoara pentru proiecte de activitate sportivă, Biroul Sport-Cultura a organizat  și a asigurat secretariatul sesiunii de selecţie publică pentru alocarea finanţării proiectelor de sport, pe anul 2017. Au fost derulate toate etapele cuprinse în Regulament, respectiv privind informarea publică şi transparenţa decizională, verificarea dosarelor de finanţare depuse privind eligibilitatea, analiza şi evaluarea proiectelor eligibile. 
            Au fost inregistrate în perioada de depunere a proiectelor, anunțată oficial în intervalul 14.04.-15.05.2017, proiecte sportive pentru cele doua programe nationale de utilitate publica un numar de 56 de proiecte sportive, structurate astfel:

I. Programul ,,Promovarea sportului de performanţă’’ : - structuri sportive de drept public :

7 proiecte ; - structuri sportive de drept privat : 27 proiecte ;

    II. Programul  ,, Sportul pentru toţi” : - structuri sportive / organizații : 22 proiecte.

Biroul Sport-Cultura a intocmit Raportul de prezentare cu nr. SC 2017-13080/25.05.2017 , privind proiectele inregistrate, pe care l-a înaintat Comisiei de evaluare si analiza numita prin HCLMT nr.144/18.10.2016. Comisia a verificat intrunirea conditiilor si criteriilor de eligibilitate, si in urma analizei documentelor din dosarele depuse de aplicanti, rezultatul evaluarii a fost  urmatorul : 42 proiecte sportive au fost declarate eligibile si 14 proiecte sportive au fost 

declarate neeligibile. Proiectele respinse au avut dosarele incomplete.
Comisia a evaluat fiecare proiect sportiv eligibil, propunand si contributia financiara pe anul 2017 in baza fisei de evaluare a proiectului. In baza evaluarii a fost intocmit Raportul cu rezultatele proiectelor sportive (anexa 1 structuri sportive de drept public si anexa 2 structuri sportive de drept privat) inregistrat cu nr. SC2017-13080/30.05.2017. Conform prevederilor legale, secretariatul comisiei de selectie si evaluare a postat Raportul cu rezultatele proiectelor sportive pe site-ul Primariei, nefiind inregistrate contestatii. Biroul Sport-Cultura a inaintat proiectul de hotarare de consiliul local, catre comisia de specialitate in vederea aprobarii in plenul Consiliului Local Timisoara.

Avand in vedere ca dl Primar nu a semnat referatul proiectului de hotarare solicitand o reanalizare a proiectelor, Biroul Sport-Cultura  a convocat comisia de analiza si evaluare. Comisia in sedinta din 20.06.2017, a reanalizat proiectele de sport din prisma observatiilor d-lui Primar si a Regulamentului privind regimul finanţărilor acordate de la bugetul local al Municipiului Timişoara pentru proiecte de activitate sportivă cuprinse in procesul verbal de sedinta si s-a intocmit Raportul nr.2 modificat cu rezultatele proiectelor sportive.
In consecinta, se considera validate proiectele eligibile cuprinse in Raport si Biroul Sport Cultura a intocmit prezentul Referat pentru proiectul de hotarare privind aprobarea proiectelor de activitate sportiva si a contributiilor financiare acordate de le bugetul local pe anul 2017.

Suma totala privind contributia financiara propusa spre aprobare din bugetul local pentru anul 2017 este de 1.092.100 lei, sursa de finantare este asigurata conform  H.C.L.M.T nr.100 /31.03.2017 privind aprobarea bugetului local al Municipiului Timisoara pe anul 2017, la cap 67.02.05.01 -,,Sport’’ , alin. 20.30.30 care prevede suma de 2.265  mii lei.
Având în vedere cele menţionate, prin prezentul referat propunem :
1. Să se aprobe proiectele pentru sport, cu  finanţare nerambursabilă alocată de la bugetul local al Municipiului Timişoara, structurilor sportive, asociaţiilor sau fundaţiilor fară scop lucrativ, pe anul 2017, conform Anexelor 1 si 2, care fac parte integrantă din hotărârea de consiliu local. 
2.(1.) Finanţarea proiectelor se va efectua prin contracte de finantare nerambursabila încheiate între Municipiul Timişoara şi structurile sportive şi organizaţiile ale căror proiecte au fost admise, în condiţiile şi cu respectarea  contractului de finantare cadru, aprobat prin H.C.L.M.T nr.145/24.04.2017.
(2). Categoriile de cheltuieli, care se pot suporta din bugetul local, aferente contribuţiei  Municipiului  Timişoara în cadrul finantarii, sunt precizate în  Anexa 1 la contractul de finantare mentionat la alin.(1) . 
Drept pentru care înaintăm pentru analiză, avizare şi aprobare proiectul de hotărâre alăturat.

  Viceprimar,                                                               Şef Birou,      
  Dan Diaconu                                                             Ioan Mihai Costa                               
              Director Directia Economica,                                   Întocmit,
              Steliana Stanciu                                                        Tiberiu Stoia             

